Να μη συγχέεται με Ιερά Μητρόπολις Νικαίας (Οικουμενικό Πατριαρχείο).

Η **Ιερά Μητρόπολις Νικαίας** αποτελεί μία εκ των Μητροπόλεων της Εκκλησίας της Ελλάδος. Περιλαμβάνει επτά πόλεις του νομού Αττικής, τη Νίκαια, τον  Κορυδαλλό, το Κερατσίνι , το Πέραμα, την Αγία Βαρβάρα, το Αιγάλεω και το Χαϊδάρι.

Ιστορικά στοιχεία
-----------------

Η Μητρόπολη Νικαίας ιδρύθηκε το 1967, αν και η αρχική απόφαση για την ίδρυση της είχε ληφθεί από την Εκκλησία της Ελλάδος στις 15 Νοεμβρίου 1965. Αρχικά περιελάμβανε τέσσερις περιοχές, τη Νίκαια, το Κερατσίνι, το Πέραμα και τον Κορυδαλλό, που μέχρι τότε υπάγονταν στη Μητρόπολη Πειραιώς. Τον Ιανουάριο του 1971 προστέθηκαν στη δικαιοδοσία της και οι περιοχές του Αιγάλεω, του Χαϊδαρίου και της Αγίας Βαρβάρας, οι οποίες μέχρι τότε ανήκαν στην Αρχιεπισκοπή Αθηνών.

### Επισκοπικός κατάλογος

| Όνομα | Έτη | Σημειώσεις |
| --- | --- | --- |
| Γεώργιος Παυλίδης | 23 Ιουνίου 1967 – 9 Αυγούστου 1990 † |  |
| Ιάκωβος Παπαθανασίου-Γκίνης | 7 Οκτωβρίου 1990 – 17 Νοεμβρίου 1994 † |  |
| Αλέξιος Βρυώνης | 29 Ιανουαρίου 1995 – σήμερα |  |

Ενορίες
-------

Η Μητρόπολη Νικαίας περιλαμβάνει 40 ενορίες, οι οποίες κατανέμονται ανα δήμο ως εξής.

| **Δήμος** | **Αριθμός** |
| --- | --- |
| Νίκαιας | 11 |
| Αιγάλεω | 6 |
| Κερατσινίου | 5 |
| Χαϊδαρίου | 6 |
| Περάματος | 6 |
| Κορυδαλλού | 4 |
| Αγίας Βαρβάρας | 2 |
| **Σύνολο** | **40** |

Μητροπολιτικός ναός είναι ο ιερός ναός Αγίου Νικολάου Νικαίας.

### Παρεκκλήσια

Ανάμεσα στα παρεκκλήσια της μητρόπολης ξεχωρίζουν ο ιστορικός Ναός Αγίου Νικολάου Κερατσινίου και το παρεκκλήσι των Ταξιαρχών του ομώνυμου ναού του Κορυδαλλού, που χρονολογείται από το 16ο αιώνα. Ο ιστορικός ναός της Αγίας Βαρβάρας, του ομώνυμου δήμου, αν και γεωγραφικά περιλαμβάνεται στα όρια της μητροπόλεως, διοικητικά ανήκει στην Αρχιεπισκοπή Αθηνών.

#### Άγιος Νικόλαος Σχιστού (Κορυδαλλός)

Πανοραμική άποψη του παρεκκλησίου
Το παρεκκλήσι του **Αγίου Νικολάου** είναι Ιερός Ναός που ανήκει στην Ιερά Μητρόπολη Νίκαιας, στην περιοχή του Σχιστού στον Άνω Κορυδαλλό. Βρίσκεται κτισμένο πλησίον του τέρματος λεωφορειακής γραμμής Σχιστού, στο ψηλότερο κατοικημένο σημείο του Όρους Αιγάλεω, με πανοραμική θέα. Το παρεκκλήσι λειτουργεί με την ευθύνη του Ενοριακού Ναού του Αγίου Στυλιανού. Ο ναός είναι στο τέρμα της οδού Αθανασίου Διάκου, στον Κορυδαλλό.

Μονές
-----

Τα θυρανοίξια της Μονής Αγίων Πατέρων στο Σχιστό Περάματος στις 30 Μαΐου 2009
Στο δυναμικό της μητρόπολης συγκαταλέγονται και δύο μόνες. Η μονή Αγίων Πατέρων Α' και Ζ' Οικουμενικών Συνόδων, η οποία είναι ανδρική μονή, βρίσκεται στο Πέραμα και θεμελιώθηκε το 2004 και εγκαινιάσθηκε το 2009 και η μονή Κοιμήσεως Θεοτόκου, η οποία είναι γυναικεία και βρίσκεται στο Σκαραμαγκά.

Κτιριακά συγκροτήματα
---------------------

Πέραν των ενοριών και των παρεκκλησίων η μητρόπολη διαθέτει τρία κτιριακά συγκροτήματα. Καταρχήν το μητροπολιτικό μέγαρο, που βρίσκεται στην πλατεία Οσίας Ξένης της Νίκαιας, χρονολογείται από το 1972 και φιλοξενεί πέραν των άλλων βιβλιοθήκη και μουσείο με κειμήλια από τη Μικρά Ασία. Επιπλέον το πνευματικό κέντρο (Π. Ράλλη 247, Νίκαια) και τις παιδικές κατασκηνώσεις στη Στεφάνη Βοιωτίας, οι οποίες καταστράφηκαν το 2007, εξαιτίας των πυρκαγιών κατά τη διάρκεια του καλοκαιριού, αλλά επαναλειτούργησαν το 2009 στην περίοδο Θηλέων των Αύγουστο, ύστερα από πλήρη ανακαίνιση. Σημειωτέον επίσης είναι, είναι ότι ο χώρος φιλοξενίας άνωθεν της τραπεζαρίας, όπου εκοιμήθει και ο μακαριστός πρώτος Μητροπολίτης Νικαίας κυρός Γεώργιος όπου έμεινε άθικτος και παραμένει έως σήμερα.

Τοπικές εορτές
--------------

Η μητρόπολη Νικαίας πανηγυρίζει δύο φορές το χρόνο. Των αγίων 318 θεοφόρων πατέρων της Α' Οικουμενικής Συνόδου και των αγίων θεοφόρων πατέρων της Ζ' Οικουμενικής Συνόδου, καθώς και οι δύο έλαβαν χώρα στη Νίκαια της Βιθυνίας της Μικράς Ασίας.

Άγιος Χρυσόστομος μητροπολίτης ΣμύρνηςΆγιος Γρηγόριος μητροπολίτης ΚυδωνιώνΆγιος Αμβρόσιος μητροπολίτης ΜοσχονησίωνΟι άγιοι Μικρασιάτες ιεράρχες Άγιος Χρυσόστομος μητροπολίτης Σμύρνης (1922), Άγιος Προκόπιος μητροπολίτης Ικονίου (1923), Άγιος Γρηγόριος μητροπολίτης Κυδωνιών (1922), Άγιος Αμβρόσιος μητροπολίτης Μοσχονησίων (1922).
Επιπλέον, ως κατεξοχήν προσφυγική Μητρόπολη, όπου κατοικούν απόγονοι Μικρασιατών, την Κυριακή προ της Υψώσεως του Τιμίου Σταυρού (Σεπτέμβριος), τιμάται η μνήμη των μαρτύρων μητροπολιτών Χρυσοστόμου Σμύρνης, Προκοπίου Ικονίου, Γρηγορίου Κυδωνιών, Αμβροσίου Μοσχονησίων, Ευθυμίου Ζήλων και των συν αυτοίς Μικρασιατών νεομαρτύρων.

Εικόνες
-------

* Παναγία Οδηγήτρια η εκ Μουγλών Μικράς Ασίας. Στον Ιερό Ναό Γενεσίου της Θεοτόκου (Παναγίτσα) Νικαίας που κτίσθηκε από Μικρασιάτες πρόσφυγες, φυλάσσεται η ιερή εικόνα που έφεραν από τα Μούγλα της Μικράς Ασίας και εικονίζει την Παναγία στον τύπο της Οδηγήτριας.

Περιοδικές εκδόσεις
-------------------

Κατά τη δεκαετία του 70' και του 80' και μέχρι τις αρχές της δεκαετίας του 90' εκδόθηκαν από τη μητρόπολη διάφορα περιοδικά, και συγκεκριμένα τα: Ομολογία, Φως στην πορεία του λαού και Σαλπίσματα. Από το Σεπτέμβριο του 2002 ξεκίνησε η επανακυκλοφορία του εντύπου Ομολογία, το οποίο εκδίδεται σε μηνιαία βάση (έντεκα φύλλα ανά έτος).

Πηγές
-----

* *Ημερολόγιο 2012 της Ιεράς Μητροπόλεως Νικαίας.*
* *Τα εγκαίνια του επισκοπείου της Ιεράς Μητροπόλεως Νικαίας, αρχιμ. Ρούσσα Άνθιμου, Αθήνα 1972.*
* *Φως στην πορεία του Λαού, τεύχος 102, Αύγουστος 1990.*
* *Ομολογία, τεύχη 1 (9/2002) και 28 (2/2005).*

Παραπομπές
----------

1. ↑  «Αναφορά για το παρεκκλήσι στον ιστότοπο korydallos.gr Ανακτήθηκε στις 11/5/2020». Αρχειοθετήθηκε από το πρωτότυπο στις 20 Οκτωβρίου 2020. Ανακτήθηκε στις 12 Μαΐου 2020.
2. ↑  Εκκλησία της Ελλάδος - Ι.Μ.Νικάιας
3. ↑  *Παναγίες της Μικράς Ασίας και της Θράκης* - άρθρο Ένωσης Μικρασιατών Φοιτητών

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μητροπόλεις της Εκκλησίας της Ελλάδος |
| --- |
|  |
| Παλαιάς Ελλάδος | 
* **Αθηνών**
* Αιτωλίας και Ακαρνανίας
* Αργολίδος
* Άρτης
* Γλυφάδας, Ελληνικού, Βούλας, Βουλιαγμένης και Βάρης
* Γόρτυνος και Μεγαλοπόλεως
* Δημητριάδος και Αλμυρού
* Ζακύνθου και Στροφάδων
* Ηλείας και Ωλένης
* Θεσσαλιώτιδος και Φαναριοφερσάλων
* Θηβών, Λεβαδείας και Αυλίδος
* Θήρας, Αμοργού και Νήσων
* Ιλίου, Αχαρνών και Πετρουπόλεως
* Καισαριανής, Βύρωνος και Υμηττού
* Καλαβρύτων και Αιγιαλείας
* Καρπενησίου
* Καρυστίας και Σκύρου
* Κερκύρας, Παξών και Διαποντίων Νήσων
* Κεφαλληνίας
* Κηφισίας, Αμαρουσίου, Ωρωπού και Μαραθώνος
* Κορίνθου
* Κυθήρων και Αντικυθήρων
* Λαρίσης και Τυρνάβου
* Λευκάδος και Ιθάκης
* Μάνης
* Μαντινείας και Κυνουρίας
* Μεγάρων και Σαλαμίνος
* Μεσογαίας και Λαυρεωτικής
* Μεσσηνίας
* Μονεμβασίας και Σπάρτης
* Ναυπάκτου και Αγίου Βλασίου
* Νέας Ιωνίας, Φιλαδελφείας, Ηρακλείου και Χαλκηδόνος
* Νέας Σμύρνης
* Νικαίας
* Παροναξίας
* Πατρών
* Πειραιώς
* Περιστερίου
* Σταγών και Μετεώρων
* Σύρου, Τήνου, Άνδρου, Κέας και Μήλου
* Τρίκκης, Γαρδικίου και Πύλης
* Τριφυλίας και Ολυμπίας
* Ύδρας, Σπετσών και Αιγίνης
* Φθιώτιδος
* Φωκίδος
* Χαλκίδος
 |
|  |
| Νέων Χωρών | 
* Αλεξανδρουπόλεως, Τραϊανουπόλεως και Σαμοθράκης
* Βεροίας, Ναούσης και Καμπανίας
* Γρεβενών
* Γουμενίσσης, Αξιουπόλεως και Πολυκάστρου
* Διδυμοτείχου, Ορεστιάδος και Σουφλίου
* Δράμας
* Δρυϊνουπόλεως, Πωγωνιανής και Κονίτσης
* Εδέσσης, Πέλλης και Αλμωπίας
* Ελασσώνος
* Ελευθερουπόλεως
* Ζιχνών και Νευροκοπίου
* Θεσσαλονίκης
* Ιερισσού, Αγίου Όρους και Αρδαμερίου
* Ιωαννίνων
* Κασσανδρείας
* Καστορίας
* Κίτρους, Κατερίνης και Πλαταμώνος
* Λαγκαδά, Λητής και Ρεντίνης
* Λήμνου και Αγίου Ευστρατίου
* Μαρωνείας και Κομοτηνής
* Μηθύμνης
* Μυτιλήνης, Ερεσσού και Πλωμαρίου
* Νεαπόλεως και Σταυρουπόλεως
* Νέας Κρήνης και Καλαμαριάς
* Νικοπόλεως και Πρεβέζης
* Ξάνθης και Περιθεωρίου
* Παραμυθίας, Φιλιατών, Γηρομερίου και Πάργας
* Πολυανής και Κιλκισίου
* Σάμου, Ικαρίας και Κορσεών
* Σερβίων και Κοζάνης
* Σερρών και Νιγρίτης
* Σισανίου και Σιατίστης
* Φιλίππων, Νεαπόλεως και Θάσου
* Φλωρίνης, Πρεσπών και Εορδαίας
* Χίου, Ψαρών και Οινουσσών
 |

 |